หนุ่มสาวหลากสไตล์ กับบริหารเงิน อย่างคุ้มค่า
กระแสโลกที่เปลี่ยนเร็วแทบทุกวัน ทุกอย่างก็ดูง่ายไปหมด อยากใส่อะไร อยากกินอะไร อยากไปไหน
22 พ.ย. 2559

โดย...สมแขก ภาพ (ดร.พิมพ์ขวัญ) เสกสรร โรจนเมธากุล 
กระแสโลกที่เปลี่ยนเร็วแทบทุกวัน ทุกอย่างก็ดูง่ายไปหมด อยากใส่อะไร อยากกินอะไร อยากไปไหน อยากได้อะไรก็สะดวกสบายง่ายดาย พฤติกรรมการจับจ่ายของคนสมัยใหม่ก็รวดเร็วไม่แพ้กัน บางคนจับจ่ายเพลินมือจนเต็มวงเงิน จนต้องขอบัตรเสริมกันทีเดียว ดังนั้น เราจึงมีเคล็ดลับของเหล่าเซเลบริตี้ที่มาในงานครบรอบ 20 ปี “ซิตี้ เรดดี้เครดิต” มาร่วมแบ่งปันประสบการณ์และไลฟ์สไตล์การใช้จ่ายของแต่ละคน สำหรับใครที่เข้าข่ายจ่ายไว จ่ายเร็ว มาให้ทำตามกัน 
สาวนักช็อปกับการจัดการเงิน
สะคราญกมล อุทัยศรี เซเลบริตี้สาวนักช็อป บอกไลฟ์สไตล์ของเธอที่ชื่นชอบการช็อปปิ้ง และเดินทางท่องเที่ยวต่างประเทศเสมอ ซึ่งทุกครั้งก็จะแลกเงินสดไปส่วนหนึ่ง แต่ก็ไม่เคยพอเลยต้องพกบัตรกดเงินสดติดตัวไปด้วยตลอด “การเลือกบัตรกดเงินสดสักใบ ต้องคำนึงถึงสิทธิประโยชน์ที่เราจะได้รับ โดยเฉพาะถ้าสามารถผ่อนชำระสินค้า 0% จะชอบมาก เพราะเป็นคนชอบช็อปปิ้ง ทำให้สามารถตัดสินใจซื้อสินค้าที่อยากได้ง่ายขึ้น เพราะไม่ต้องเสียดอกเบี้ยเพิ่ม บางร้านค้ายังได้เครดิตเงินคืนกลับมาเพิ่ม ทำให้รู้สึกคุ้มค่ามากยิ่งขึ้น เหมือนเป็นการคืนกำไรให้กับลูกค้า
เซเลบริตี้คนสวยแนะนำเคล็ดลับการใช้จ่ายว่า “เวลาช็อปคนส่วนใหญ่มักลืมว่าใช้ไปเท่าไหร่ เกินงบประมาณที่ตั้งไว้ในแต่ละเดือนหรือไม่ ทุกครั้งที่ช็อปจะจดใส่สมุดบันทึกว่า แต่ละเดือนช็อปไปเท่าไหร่แล้ว เพื่อสะดวกในการทำบัญชีรายรับรายจ่ายส่วนตัว เพื่อจะได้จัดงบการเงินได้ถูกต้อง และไม่เสียวินัยทางการเงิน เรามีบัตรเพื่อให้ใช้จ่ายได้สะดวกจริง แต่ก็ต้องระมัดระวังด้วย” 
รอบคอบก่อนจ่ายสไตล์นักธุรกิจ
ฐิติพงศ์ ล้อประเสริฐ นักธุรกิจหนุ่มผู้รอบคอบในการใช้จ่าย เผยว่า “ผมชอบไปช็อปช่วงที่เซลล์ เพราะซื้อสินค้าได้คุ้มและคุณภาพดีด้วย เทรนด์คนรุ่นใหม่ส่วนใหญ่ถ้ามีบัตรที่สามารถผ่อนชำระ 0% คนทำงานส่วนใหญ่จะชอบใช้ เพราะสามารถวางแผนการใช้เงินได้ และไม่จำเป็นต้องจ่ายเงินก้อน ทำให้เราสามารถนำเงินไปทำอย่างอื่นได้อีก รวมทั้งช่วยให้สามารถตัดสินใจซื้อสินค้าและบริการต่างๆ ได้ง่ายขึ้น อย่างผมชอบพวกแกดเจ็ต เช่น โทรศัพท์มือถือ แท็บเล็ต ถ้ามีรุ่นใหม่ที่น่าสนใจออกมา ก็สามารถผ่อนชำระได้สบายๆ 
นักธุรกิจหนุ่มรุ่นใหม่ บอกว่า “เราสามารถเช็กเคลื่อนไหวล่าสุดได้ง่ายๆ สามารถเช็กออนไลน์ผ่านสมาร์ทโฟนของเราได้เลย แต่ทั้งนี้การใช้บัตรต่างๆ ย่อมมีทั้งข้อดีและข้อพึงระวัง ดังนั้นทุกคนควรต้องรู้จักการวางแผนการเงินให้ดี เนื่องจากพอมีผ่อนชำระ 0% ก็จะเป็นแรงจูงใจให้เราใช้เงินแบบไม่ทันระวังตัว และอาจลืมเรื่องสมดุลระหว่างรายรับและรายจ่าย อย่างตัวเองแต่ละเดือนจะกันเงินไว้ 30% สำหรับช็อปปิ้ง หรือเป็นค่าใช้จ่ายส่วนตัว และจะใช้ไม่ให้เกินตามงบประมาณที่ตั้งไว้ 
อย่าจ่ายเพลินเกินห้ามใจ
ดร.พิมพ์ขวัญ บุญจิตต์พิมล สวยสวยที่มีธุรกิจในสายสุขภาพ แบ่งปันหลักในการบริหารการเงินในแบบของเธอว่า บางครั้งซื้อของชิ้นใหญ่ เงินไม่พอ ก็ใช้ผ่อนดีกว่า โดยเฉพาะดอกเบี้ย 0% สำคัญมากเลย เพราะบางทีเราซื้ออะไรแล้วชาร์จเพิ่ม เราก็ไม่อยากผ่อน แถมยังได้สิ่งของทันต่อความต้องการในทันทีด้วย และชอบมากอีกอย่างคือ กดเงินสดมาใช้ได้เลย เพราะบางร้านมีส่วนลดสำหรับจ่ายเงินสดเท่านั้น เราก็สามารถกดเงินสดมาใช้ได้ในทันที หรือบางครั้งต้องการใช้เงินเร่งด่วน แต่ไม่อยากนำเงินสดที่เก็บไว้ในบัญชีออมทรัพย์ หรือเงินที่ลงทุนไว้ในกองทุนต่างๆ ออกมาใช้ ก็สามารถกดเงินจากเรดดี้เครดิตมาใช้เป็นเงินฉุกเฉินก่อนได้ด้วย
“มีบางครั้งที่ใช้จ่ายเพลินเกินห้ามใจ แต่จะพยายามจดไว้คร่าวๆ ว่าใช้จ่ายอะไรบ้างในแต่ละวัน ถ้าวันนี้ใช้เกินลิมิตที่ตั้งไว้ วันต่อไปก็จะใช้ให้น้อยลง ถ้าใช้เงินสดจะสามารถควบคุมการใช้จ่ายได้ง่ายกว่า เพราะเวลาเงินหายไปจากกระเป๋าตังค์จะรู้สึกได้เร็วกว่าใช้บัตรเครดิต แต่ตัวเองเป็นคนมีวินัยในการใช้เงิน ดังนั้นไม่ว่าจะใช้จ่ายเงินสดหรือใช้บัตรเครดิตก็จะควบคุมการใช้จ่ายได้เสมอ”
สิ่งสำคัญของหนุ่มสาวรุ่นใหม่ทั้งสามคนก็คือการตั้งสติก่อนเสียสตางค์ ดูความจำเป็นของสิ่งของ และการบันทึกข้อมูลการใช้เงินทุกครั้งเพื่อให้เห็นว่าแต่ละเดือนจับจ่ายไปเท่าใด เพื่อจะได้วางแผนการเงินได้อย่างถูกต้อง